歌手2019

**《[[歌手 (湖南衛視)|歌手]]》2019**，係中國大陸湖南衛視喺2019年第一季度播出嘅逢星期五晚後晚間檔音樂類真人騷節目，係2019湖南衛視節目巡禮重點推介嘅一檔節目，接檔節目《親愛的·客棧第二季》。節目由《我是歌手》同《歌手》系列節目製作人洪濤打造，音樂總監係香港資深音樂人梁翹柏，首期節目喺2019年1月4號喺湖南長沙HBS廣電中心錄製，同埋喺2019年1月11號首播。

《歌手2019》加盟歌手依舊匯聚咗大中華地區同埋其他地區嘅知名歌手。首發歌手包括中國大陸嘅劉歡、楊坤、逃跑計劃、張芯、臺灣嘅齊豫、吳青峰同俄羅斯籍保加利亞籍嘅Kristian Kostov；補位歌手包括俄羅斯嘅Polina Gagarina、臺灣嘅楊乃文同中國大陸嘅龔琳娜；踢館歌手包括中國大陸嘅ANU、聲入人心男團、陳楚生同香港嘅許靖韻，加盟《歌手2019》共14位。另有未攞到正式踢館資格嘅踢館候選人劉宇寧、錢正昊同畢書盡。喺賽制上，除全新嘅踢館機制同投票規則外，其他同2018賽季一樣。

2019年4月12號夜晚，歷時三個幾月嘅《歌手2019》落下帷幕，最終劉歡贏咗其他參賽歌手，攞咗《歌手2019》歌王，吳青峰攞亞軍、聲入人心男團攞季軍。

## 賽制
### 賽制詳情
2019賽季嘅賽制除全新嘅踢館機制同投票規則外，其他沿襲2018賽季，賽制係三場一輪，每場都有500位觀眾聽審投票，每位聽審透過電子投票同紙質投票各揀3位自己認為嗰場表現最好嘅歌手。頭兩場競演，由7位首發歌手競演，兩場競演累計得票率最低嘅歌手將被淘汰出7人陣容。喺第三場嘅踢館賽，將由首位踢館歌手同在線嘅六位歌手競演。踢館歌手喺嗰場競演赢咗一半嘅歌手，唱進前四名，就踢館成功，加入在線歌手嘅陣容，嗰場競演排第尾嘅歌手將遭到淘汰；相反踢館失敗，無緣接下來嘅競演。喺之後嘅第四場競演，首位補位歌手將加入到在線歌手陣容，之後嘅賽制將依照第二、三、四場嘅競演流程循環。

《歌手2019》共有七位首發歌手、三位踢館歌手同三位補位歌手。之後因Polina Gagarina嘅缺席，節目組喺正常賽制以外增加一位踢館歌手，踢館歌手數量由三位增至四位。

喺選歌上，呢季要求每位參賽歌手除首場競演可演唱自己嘅代表作外，之後競演每輪只得一次機會演唱自己嘅代表作。若某位歌手喺某輪嘅某場競演入面憑住自己嘅代表作奪冠，就可喺嗰輪嘅下一場競演入面唔受限制咁繼續演唱自己嘅代表作。

### 踢館賽
呢季嘅踢館通道將全面對外放開。2018年12月27號，節目組喺新浪微博開啟「踢館賽全民舉薦歌手」活動，呢次活動由歌手自薦、全民舉薦兩個環節組成。參與自薦嘅歌手須年滿18歲、有自己嘅作品，並且能夠接受節目嘅時間安排同賽制。喺佢哋嘅資質得到節目組嘅認可後，會透過統一嘅投票時段接受微博網友嘅投票舉薦，票數最高嘅將成為「全民舉薦踢館歌手」，並將喺踢館預選賽入面同「專業踢館歌手」較量。活動開啟後，曾一鳴、畢書盡、劉宇寧、周興哲等歌手紛紛發表微博自薦報名。第一輪投票環節喺2019年1月5號完，最終劉宇寧以1467482票排第一，成為呢季節目嘅首位「全民舉薦踢館歌手」。

根據賽制安排，呢季新增嘅踢館預選賽將喺每輪第二場競演同在線歌手嘅淘汰賽同步進行，時間被安排喺淘汰賽競演完後，比賽實況就被安排喺第三場嘅踢館賽正式開始前播出（只限第一、二輪，第三輪改做同淘汰賽同期播出）。兩位歌手唱完後，現場500位觀眾聽審進行即時電子投票，贏嘅攞到正式踢館資格，踢館預選賽結果唔計入正賽，咁就意味住喺預選賽入面輸嘅踢館歌手將唔可以參加嚟緊嘅突圍賽，但仲享有返場表演嘅權利，而返場表演片段將喺結果宣佈完後播出。需要注意嘅係，踢館預選賽結果唔會當場公佈，兩位歌手需要等到下一場先會知道自己係以返場表演歌手抑或係以踢館歌手嘅身份參加。

### 投票規則
呢季喺正式投票之前新增電子投票環節，現場500位觀眾聽審喺競演過程入面嘅任一時刻可以用投票器將票投畀已上台演唱嘅歌手，每位聽審擁有三次投票機會，電子投票結果同紙質投票結果各佔比賽成績嘅一半。

### 宣佈結果方式
呢季喺宣佈結果嘅方式上比往季有較大更改。呢季除咗採用往季嘅集中宣佈方式揭曉結果，歌手亦唔再集合去等宣佈結果，而係改做逐一、單獨咁自己睇排名。節目組會為歌手準備「排名信封」同「歌手信封」各七個，每位歌手可從每組信封入面各揀一個嚟睇。其中，「排名信封」嘅內容係嗰個名次嘅獲得者，而「歌手信封」嘅內容就係嗰個歌手嘅競演排名。同時，呢季節目將延續上一季嘅設定，因此排名後三位嘅歌手佢哋嘅信封內容將係空白。另外，喺每輪嘅前兩場競演入面，每位歌手唱完後，音樂合夥人可即時知道自己歌手嘅電子投票結果，並有權決定話唔話畀歌手知，而第三場競演嘅電子投票結果公佈方式就會跟隨賽程進展而發生變化，第一輪第三場唔向競演歌手公佈，第二輪第三場向兩位踢館候選人即時公佈，第三輪第三場就同第三輪第一、二場一致。第三輪同第四輪踢館賽入面，原先向競演歌手即時公佈嘅電子投票結果改做以隔離兩位歌手排名趨勢對比嘅形式呈現。受咁影響，呢季音樂合夥人睇歌手競演嘅地點由原來嘅台下改做專門嘅監看室，但自第三期開始就返到台下睇。自第二輪開始，電子投票結果改做每位歌手演唱完後歌手同音樂合夥人一齊去監看室睇，舞台下方亦會設立專門嘅監視器畀主持人隨時睇其他歌手知道電子投票結果前後嘅狀況，但唔會有聲音被放出，以上變更只針對第一、二場競演。

## 賽果
### 趨勢統計圖




**註：**
:A. 平均排名只計算每期官方公佈嘅正式名次，唔計算總排名
:B. 踢館預選賽結果唔計入正賽
:C. 由於Polina Gagarina因病缺席第四輪淘汰賽競演，所以節目組將第四輪第一場競演成績作廢，並將嗰場競演改做踢館賽，而佢喺突圍賽被當做第四輪淘汰歌手。

### 成績匯總
;得票數

;得票率

## 賽程
### 第一輪
#### 排位賽
呢期係歌手2019首場競演、為第一輪排位賽。第一期，喺北京時間2019年1月4號錄製、2019年1月11號夜晚10點喺湖南衛視首播。首場競演歌手出場順序由節目根據歌曲曲風決定。



:  A. 原名係《香草山》

:  B. 亦作現場樂隊指揮


#### 淘汰賽
呢期係歌手2019第二場競演、為第一輪淘汰賽。第二期，喺北京時間2019年1月10號錄製、2019年1月18號夜晚10點喺湖南衛視播出。



:  A. 亦作現場鋼琴演奏家

:  B. 法文同國語相間演唱，國語部分由劉歡填詞


#### 總排名
第一輪，逃跑計劃遭到淘汰。

#### 踢館預選賽
第一輪踢館預選賽喺2019年1月10號嘅淘汰賽後錄製，2019年1月25號夜晚10點喺湖南衛視播出，由首位全民舉薦踢館歌手劉宇寧同首位專家推選踢館歌手ANU參加，預配音樂合夥人係李浩菲。最終，ANU贏咗劉宇寧，攞到第一輪正式踢館資格。

#### 踢館賽
呢期係歌手2019第三場競演、為第一輪踢館賽。第三期，喺北京時間2019年1月17號錄製、2019年1月25號夜晚10點喺湖南衛視播出。第一輪，由ANU參加踢館賽、為首位踢館歌手，最終以第四名踢館成功，而張芯呢場排包尾遭到淘汰。



:  A. 李維嘉因參與《四海同春2019全球華僑華人春節大聯歡》彩排而喺競演過程中短暫離開錄製現場

:  B. 前奏、間奏同尾聲部分加入由鄭楚馨演繹嘅曹操詩作《觀滄海》

:  C. Rap用藏文唱，由ANU填詞，其餘部分用國語同英文相間演唱，間奏加入由旦增益西表演嘅藏戲唱段


##### 得票率

### 第二輪
#### 排位賽
呢期係歌手2019第四場競演、為第二輪排位賽。第四期，喺北京時間2019年1月24號錄製、2019年2月1號夜晚10點喺湖南衛視播出。第二輪，Polina Gagarina加入比賽、為首位補位歌手。



:  A. 上半部分係原版編曲，下半部分係新版編曲
:  B. 2000年版編曲
:  C. 2019年版編曲，亦作現場鍵盤手
:  D. 亦作現場鋼琴演奏家

:  E. 亦作現場樂隊指揮
:  F. 亦作現場笛子演奏家
:  G. 藏語同國語相間演唱，藏語部分由ANU填詞
:  H. 亦作現場結他手


##### 得票率

#### 淘汰賽
呢期係歌手2019第五場競演、為第二輪淘汰賽。第五期，喺北京時間2019年1月31號錄製、2019年2月8號夜晚10點喺湖南衛視播出。



:  A. 尾節用國語演唱，國語部分由塞柏填詞，其餘部分用俄文演唱
:  B. 亦作現場鋼琴演奏家

:  C. 亦作現場DJ
:  D. Rap由那吾克熱填詞同唱


##### 得票率

#### 總排名
第二輪，ANU遭到淘汰。

#### 踢館預選賽
第二輪踢館預選賽喺2019年1月31號嘅淘汰賽後錄製，2019年2月15號夜晚10點喺湖南衛視播出，由第二位全民舉薦踢館歌手錢正昊同第二位專家推選踢館歌手聲入人心男團參加，預配音樂合夥人係高天鶴。最終，聲入人心男團贏咗錢正昊，攞到第二輪正式踢館資格。



:  A. 首節用國語演唱，國語部分由嚴藝丹填詞，其餘部分用英文演唱

:  B. 亦作現場樂隊指揮


#### 踢館賽
呢期係歌手2019第六場競演、為第二輪踢館賽。第六期，喺北京時間2019年2月1號錄製，2019年2月15號夜晚10點喺湖南衛視播出。第二輪，由聲入人心男團參加踢館賽、為第二位踢館歌手，最終以第三名踢館成功，而Kristian Kostov呢場排包尾遭到淘汰。



:  A. 首節用英文演唱，英文部分由Kristian Kostov填詞，其餘部分用國語演唱
:  B. 亦作現場結他手
:  C. 前奏嘅吳語部分由尹藝臻伴唱，主歌用藏語同國語相間演唱，並由ANU填詞

:  D. 亦作現場鋼琴演奏家
:  E. 亦作現場樂隊指揮


##### 得票率

### 第三輪
#### 排位賽
呢期係歌手2019第七場競演、為第三輪排位賽。第七期，喺北京時間2019年2月14號錄製、2019年2月22號夜晚10點喺湖南衛視播出。第三輪，楊乃文加入比賽、為第二位補位歌手。


:  A. 亦作現場結他手


##### 得票率

#### 淘汰賽
呢期係歌手2019第八場競演、為第三輪淘汰賽。第八期，喺北京時間2019年2月21號錄製、2019年3月1號夜晚10點喺湖南衛視播出。



:  A. 前奏加入貝多芬嘅《悲愴奏鳴曲》第三章，結尾加入《起風了》
:  B. 亦作現場鋼琴演奏家
:  C. 亦作現場合成器演奏家

: D. 10、20組第一名 
: E. 國語同俄文相間演唱，國語部分由大衛填詞


##### 得票率

#### 總排名
第三輪，楊乃文遭到淘汰。

#### 踢館預選賽（終極踢館預選賽）
第三輪踢館預選賽喺2019年2月21號嘅淘汰賽後錄製，2019年3月1號同淘汰賽同期播出，由第三位全民舉薦踢館歌手許靖韻同第三位專家推選踢館歌手畢書盡參加，預配音樂合夥人係馮青。最終，許靖韻贏咗畢書盡，攞到第三輪正式踢館資格。

#### 踢館賽
呢期係歌手2019第九場競演、為第三輪踢館賽。第九期，喺北京時間2019年2月27號錄製、2019年3月8號夜晚10點喺湖南衛視播出。第三輪，由許靖韻參加踢館賽、為第三位踢館歌手，最終以第六名踢館失敗。



:  A. 樂手投票第一名（23票）
:  B. 樂手投票第六名（10票）
:  C. 國語同俄文相間演唱，俄文部分由Mikhayl Mironov填詞
:  D. 樂手投票第三名（18票）

:  E. 樂手投票第四名（17票）
:  F. 樂手投票第二名（19票）
:  G. 樂手投票第五名（14票）


##### 得票率

### 第四輪
#### 第一場
呢期係歌手2019第十場競演、為第四輪第一場競演。第十期，喺北京時間2019年3月7號錄製、2019年3月15號夜晚10點喺湖南衛視播出。第四輪，龔琳娜加入比賽、為終極補位歌手。呢場競演原本係第四輪排位賽（終極排位賽），之後因Polina Gagarina缺席呢輪第二場競演而作廢。



:  A. 由於鄭雲龍參與音樂劇《謀殺歌謠》北京站嘅演出而缺席呢場競演，所以高天鶴亦作現場助演嘉賓

:  B. 末節副歌前後加入曲世聰改編嘅詞


##### 得票率

#### 踢館賽（終極踢館賽）
呢期係歌手2019第十一場競演、為第四輪踢館賽（終極踢館賽）。第十一期，喺北京時間2019年3月14號錄製、2019年3月22號夜晚10點喺湖南衛視播出。聲入人心男團成員鄭雲龍因為行程衝突，3月12號發表聲明，唔再參加嚟緊嘅競演，聲入人心男團從呢期節目開始由剩返三名成員參賽。呢場競演原本係第四輪淘汰賽（終極淘汰賽），之後Polina Gagarina因背部肌肉同腰椎嚴重受傷而缺席呢場競演（佢喺突圍賽被當做呢輪淘汰歌手），節目組將呢場競演改做踢館賽，並重新抽籤出場順序，由呢輪新增嘅專家推選踢館歌手陳楚生參加，最終以第四名踢館成功，而龔琳娜呢場排包尾遭到淘汰。呢期，吳青峰出場順序原本係6號、劉歡出場順序原本係1號，後來吳青峰自願同劉歡交換出場順序。



:  A. 京劇唱段選自《穆桂英挂帥》；Rap由吳青峰填詞
:  B. 副歌保留部分閩南話歌詞，其餘部分全部改做國語演唱；前奏同結尾加入電影《時光倒流七十年》主題曲《Somewhere in Time》

:  C. 亦作現場鋼琴演奏家


##### 得票率

### 突圍賽
呢期係歌手2019第十二場競演、為淘汰歌手、補位歌手同踢館歌手嘅突圍賽。第十二期，喺北京時間2019年3月22號錄製、2019年3月29號夜晚10點喺湖南衛視播出。經過四輪競演後，楊坤、齊豫、劉歡、吳青峰晉級決賽；逃跑計劃、張芯、ANU、Kristian Kostov、楊乃文、許靖韻、Polina Gagarina、龔琳娜、陳楚生、聲入人心男團進入突圍賽，爭奪三個突圍名額。呢期競演歌手出場順序係，踢館失敗嘅許靖韻自動獲得1號；在線嘅聲入人心男團、陳楚生可隨便揀2－10號，非在線嘅七位歌手就抽籤揀剩返嘅位置。呢期所有競演歌手將按照出場順序被自動分做兩組（即1－5號為一組，6－10號為一組，非在線嘅七位歌手喺抽籤環節首先進行出場組別嘅抽選，出場順序就由上一位出場嘅競演歌手喺舞台進行即時抽取），每組唱完後各進行一輪電子投票，每位聽審每輪可投兩票，每輪得票率最低嘅歌手將直接遭到淘汰，競演結果以紙質投票嘅得票率計算。最終，許靖韻喺第一輪電子投票排包尾遭到淘汰，張芯喺第二輪電子投票排包尾遭到淘汰，聲入人心男團、Polina Gagarina、龔琳娜突圍成功。



:  A. 原名《觀音閣》，Rap由ANU同陳梓童填詞，尾節Rap用國語唱，其餘嘅Rap用藏語唱

:  B. 亦作現場伴唱


##### 得票率

### 金典歌王衝刺夜
呢期係歌手2019第十三場競演、為「金典歌王衝刺夜」。第十三期，喺北京時間2019年3月28號錄製、2019年4月5號夜晚10點喺湖南衛視播出，由晉級決賽嘅楊坤、齊豫、劉歡、吳青峰、聲入人心男團、Polina Gagarina同龔琳娜共七位歌手參加，最後一場常規賽未被淘汰嘅陳楚生就以表演嘉賓嘅形式參加呢場競演。其中，Polina Gagarina因行程衝突而喺3月22號嘅突圍賽後提前錄製，現場其他環節就由音樂合夥人大衛代為參與錄製。呢場由歌手邀請幫唱嘉賓合演，節目組會喺播出結束後將每組歌手嘅競演片段上載至芒果TV，並由參加過《我是歌手》同《歌手》系列節目大眾聽審團嘅觀眾進行線上投票，投票週期係7日，攞到投票資格嘅聽審由節目組電話聯繫。抽籤環節，前期人氣投票排第一嘅歌手自動攞到七號，然後由該組歌手係剩返嘅六位歌手入面揀一位喺自己嘅前面出場（七號揀六號、六號揀五號、五號揀四號，如此類推），而Polina Gagarina喺該環節攞到嘅出場順序就會決定最終嘅節目播放順序。



:  A. 亦作現場結他手

:  B. 亦作現場鋼琴演奏家

:  C. Rap係王以太嘅《三思而後行》


### 總決賽
呢期係歌手2019第十四場競演、為總決賽。第十四期，喺北京時間2019年4月12號夜晚8點10分現場直播。

總決賽：分做兩輪。第一輪係「幫幫唱」環節，由歌手邀請幫唱嘉賓合演，並以分組對戰嘅方式進行。七位歌手分做三組，每組唔少過兩位同唔超過三位歌手，每組唱完後進行即時投票，得票率最高者晉級第二輪。七位歌手全部唱完後，所有待定歌手透過再次投票決出第四位晉級歌手。第二輪就係獨唱，四位晉級歌手全部唱完後進行即時投票產生呢季歌王。

#### 第一輪
總決賽第一輪係「幫幫唱」環節，由歌手邀請幫唱嘉賓合演，並以分組對戰嘅方式進行。七位歌手分做三組，每組唔少過兩位同唔超過三位歌手，每組唱完後進行即時投票，得票率最高者晉級第二輪。七位歌手全部唱完後，所有待定歌手透過再次投票決出第四位晉級歌手。歌王衝刺夜完後，七位歌手按照歷史成績排名（單場冠軍次數）依次表達咗自己嘅分組意願。分完組後，三組各推舉一位代表抽取第一輪競演組別嘅出場順序，而組內出場順序就由歌王衝刺夜嘅線上投票結果決定，得票率越高嘅歌手就越遲出場。



:  A. Rap由艾熱填詞

:  B. 亦作現場結他手


呢輪，聲入人心男團、吳青峰、劉歡喺組別演唱完後直接晉級第二輪，剩返四位歌手進入待定區。最終，楊坤喺待定歌手投票環節攞咗第一名，並取得第四個晉級名額。

#### 第二輪
總決賽第二輪就係獨唱。四位晉級歌手全部唱完後進行即時投票產生呢季歌王。上一輪競演攞到第四個晉級名額嘅楊坤喺呢輪係第一個出場，剩返三位歌手就按照第一輪出場組別跟次序出場。



:  A. 原名係《巴比倫河》，朗誦部分由徐濤演繹
:  B. 亦作現場鋼琴演奏家

:  C. 首歌保留姚貝娜嘅原聲錄音



#### 歌王之戰
總成績得出前，主持人公佈「終極歌王候選人」為吳青峰同劉歡。最終劉歡以62.22%最高嘅得票率優勢擊敗吳青峰嘅24.85%得票率，攞《歌手2019》歌王。

## 製作過程
### 前期籌備
往季節目籌備期間，都會有微博娛樂營銷號爆出嗰季節目嘅首發歌手陣容名單，呢季都唔例外。針對呢個現象，節目組破天荒咁喺2018年11月3號通過官方微博發表咗自節目開播以嚟嘅首份回應聲明，否認呢季節目嘅網傳不實陣容，同時向因不實信息而受到影響嘅音樂人同觀眾致歉，並表示一切相關信息以官宣為準。

呢季節目嘅大眾聽審報名通道喺北京時間2018年12月12號中午12點正式開啟。除保留往季嘅芒果TV、電話、微信「搖一搖」三大傳統報名通道同傳統報名通道嘅秒殺活動外，仲喺芒果TV全新開闢咗答題通道。答題通道分做「普通級挑戰」他「鐵杆級挑戰」兩個級別，報名者可任揀是但一個進行闖關答題，而往季參賽歌手都將以視頻問候嘅形式喺提問入面隨機出現。喺普通級挑戰入面攞到90分以上嘅答題者可喺嗰期篩選時間內接到節目聽審組嘅回訪電話，攞到100分嘅答題者可喺北京時間10:00－18:00期間立即接到節目組嘅回訪電話；而喺鐵杆級挑戰中攞到100分嘅答題者就可直接攞到嗰期節目嘅錄製門票，直通節目現場。

2018年12月21號，節目組公佈咗呢季節目嘅主視覺海報、標誌、舞美設計等信息。12月26號，節目組喺北京召開首場新聞發佈會，公佈咗呢季首發歌手陣容中嘅六位華語歌手，同全新嘅踢館機制同投票規則等信息，同時仲宣佈將同歌手劉歡、芒果TV同芒果V基金共同成立「劉歡原創音樂基金」，該基金將喺2020年開始喺每年嘅1月11號拎100萬元人民幣獎勵一位中國原創音樂新星，以示對華語樂壇未來發展嘅希望。

### 播出期間
呢季節目嘅正片全面採用單元劇式片頭同電影化嘅片頭敘事結構，講述每位歌手對音樂嘅極致態度。而喺歌曲標題同製作人名單嘅呈現方式上，呢季較往季都有較大更改，以貼圖同藝術字嘅形式取代傳統嘅字幕條。另外，首期節目首播期間，節目入面出現因素材失誤而喺真人騷環節強行插入口播廣告嘅現象，芒果TV上線播出嘅節目正片喺翌日凌晨做咗修正。

#### 軼聞
劉歡喺第四輪排位賽競演前四日接受手術治療，醫生建議佢儘量避免情緒太過激動，但劉歡仍然堅持完成跟住落嚟嘅競演。第四輪排位賽嘅結果宣佈環節入面，音樂合夥人李銳將情況話畀節目組同其他競演歌手，然而節目組應劉歡本人要求喺正片入面刪除咗上述內容。第四輪踢館賽劉歡唱完後並返回休息室後冇耐，就因心率不穩導致嘅呼吸唔暢順而離場服用速效救心丸，節目組順勢將上期節目入面被刪除嘅片段放出。

## 爭議
第二輪「踢館賽全民舉薦歌手」投票活動啟動後，部分網友對歌迷嘅刷票行為提出質疑。針對呢個現象，節目組喺1月20號通過官方微博發表聲明，承認部分歌手嘅票數有明顯異常嘅刷票行為，並表示將對已檢測到嘅異常數據同刷票行為進行清票處理。1月21號，節目組就刷票問題再次發表聲明，再次重申投票通道嚴禁刷票行為，異常數據直接作為清票處理，情節嚴重者將取消該輪投票資格，並表示將喺1月26號投票截止嗰日由微博投票產品團隊對20位入圍歌手嘅票數進行全方位清算公開，同時出示後台數據以排除惡意灌票等其他意外行為。

第四輪踢館賽入面，楊坤翻唱並改編茄子蛋嘅歌《浪子回頭》，然後喺芒果TV上線播出嘅節目正片入面就冇包含楊坤嘅競演片段，QQ音樂上架嘅歌曲音頻都剩係得影片轉錄版畀揀，有網友猜測或同節目組未攞到原作者嘅授權有關，但電視重播就一切正常。3月23號，節目組通過官方微博發表聲明，表示喺節目播出之前就攞到詞曲作者同版權方嘅電視播出授權，而芒果TV都同緊版權方華納音樂積極溝通，一齊推進版權事宜，爭取盡快獲得網路影片同音頻傳播權。類似嘅情況喺突圍賽播出後再次發生，逃跑計劃嘅競演片段喺節目正片上線一個鐘後就被全數刪除，歌曲音頻就未被上架。節目播出期間，逃跑計劃經紀人陳楚就喺過粉絲群到回應，表示李宗盛喺節目組處理版權時就批准嗰首改編作品喺電視平台播放，但音頻版權除外，逃跑計劃都好幾次話過表示唔希望該作品嘅音頻上架到任何平台。

歌王衝刺夜播出後，樂評人鄒小櫻喺微博指出該期節目入面出現嘅六首奧斯卡攞獎作品入面嘅音樂作品都未攞到授權。4月6號，《Forever Queen》組曲入面涉及到嘅四首皇后樂隊作品嘅版權方索雅音樂回應話，從未向節目組發放任何授權許可。

總決賽播出後，Polina Gagarina等人嘅競演片段再次因版權問題而喺芒果TV被全數刪除。截至呢季節目做完，除逃跑計劃已由經紀人陳楚作出聲明外，其餘幾件版權糾紛都未有妥善處理。

## 節目播放平台
呢季節目喺2019年1月11號開始逢星期五夜晚10點喺湖南衛視播出。新媒體平台方面，呢季節目喺中國大陸範圍內由HBS旗下影片網站芒果TV獨家播出，唔再將版權授予其他影片網站。

呢季節目嘅音頻版權由騰訊音樂娛樂集團獨家取得，並通過旗下嘅QQ音樂、酷狗音樂、酷我音樂聯合發行。但由於歌曲《起風了》嘅版權由網易雲音樂獨家持有，所以第一輪踢館賽播出後QQ音樂並冇上架吳青峰嘅競演曲目音頻。

馬來西亞嘅Astro全佳HD喺1月11號開始逢星期五夜晚10點同湖南衛視同步播出呢季節目，覆蓋範圍包括馬來西亞同汶萊。星加坡嘅HUB都會台就喺1月12號夜晚7點同湖南衛視24小時內同日播出呢季首期節目，之後改做逢星期五夜晚10點同湖南衛視同步播出。另外，美國嘅天下衛視都喺太平洋時間1月11號開始逢星期五夜晚9點同湖南衛視24小時內同日播出呢季節目。

## 收視率

|-
| 1
| 
| 0.806 || 4.66 || 2 || 0.55 || 4.07 || 1 || 
|-
| 2
| 
| 0.799 || 5.44 || 1 || 0.51 || 4.1 || 1 || 
|-
| 3
| 
|  ||  || 2 || 0.59 ||  || 1 || 
|-
| 4
| 
| 0.756 || 4.94 || 3 || 0.51 || 3.82 || 1 || 
|-
| 5
| 
| 0.823 || 5.03 || 3 || 0.62 || 4.13 || 1 || 
|-
| 6
| 
| 0.740 || 4.64 || 4 || 0.43 ||  || 2 || 
|-
| 7
| 
| 0.743 || 4.77 || 5 || 0.46 || 3.49 || 3 || 
|-
| 8
| 
| 0.750 || 4.98 || 6 || 0.43 || 3.37 || 3 || 
|-
| 9
| 
| 0.636 || 4.57 || 8 ||  || 3.36 || 3 || 
|-
| 10
| 
| 0.646 || 4.41 || 6 || 0.39 || 3.19 || 3 || 
|-
| 11
| 
| 0.692 || 4.38 || 7 || 0.4 || 3.12 || 3 || 
|-
| 12
| 
|  || 4.55 || 7 || 0.42 || 3.99 || 3 || 
|-
| 13
| 
| 0.659 || 5.00 || 6 || 0.45 || 3.97 || 3 || 
|-
| 14
| 
| 0.833 ||  || 6 ||  || 3.12 || 2 || 
|-


## 參考資料

## 出面網頁
* 
* 
* 《歌手2019》芒果TV官方頻道

## 綜藝節目變遷